AIŠKINAMASIS RAŠTAS

Dėl Molėtų rajono savivaldybės neformaliojo vaikų švietimo teikėjų veiklos išorinio vertinimo tvarkos aprašo patvirtinimo

1. **Parengto tarybos sprendimo projekto tikslai ir uždaviniai**

Sprendimu patvirtinamas Molėtų rajono savivaldybės neformaliojo vaikų švietimo teikėjų veiklos išorinio vertinimo tvarkos aprašas. Sprendimo tikslas – nustatyti formalųjį švietimą papildančio ugdymo mokyklų ir kitų neformaliojo vaikų švietimo teikėjų (įstaigų, įmonių, laisvųjų mokytojų, organizacijų ar jų padalinių) veiklos įsivertinimo ir veiklos vertinimo sampratą, metodiką, išorės vertinimo organizavimą ir vykdymą.

 Uždaviniai: užtikrinti neformaliojo vaikų švietimo programų kokybę, kurti ir plėtoti neformaliojo vaikų švietimo programų kokybės kultūrą, didinti jų įvairovę ir dalyvaujančių vaikų skaičių.

 **2. Šiuo metu esantis teisinis reglamentavimas**

 Lietuvos Respublikos vietos savivaldos įstatymo 6 straipsnio 8 punktas, 16 straipsnio 4 dalis.

Lietuvos Respublikos švietimo įstatymo 37 straipsnio 6 dalis.

 Lietuvos Respublikos švietimo ir mokslo ministro 2019 m. kovo 28 d. įsakymo Nr. V-342 „Dėl Neformaliojo vaikų švietimo ir jo teikėjų veiklos kokybės užtikrinimo metodikos patvirtinimo“ 3 punktas.

 **3. Galimos teigiamos ir neigiamos pasekmės priėmus siūlomą tarybos sprendimo projektą**

Teigiama – neformaliojo vaikų švietimo ir formalųjį švietimą papildančio ugdymo mokyklos veiklų įsivertinimui naudos bendrą tvarką. Pagerės vykdomų programų kokybė.

Neigiamų pasekmių nenumatoma.

 **4. Priemonės sprendimui įgyvendinti**

Nėra

 **5. Lėšų poreikis ir jų šaltiniai (prireikus skaičiavimai ir išlaidų sąmatos)**

Formalųjį švietimą papildančio ugdymo mokyklų išorinio vertinimo išlaidas finansuojamos iš Savivaldybės biudžeto.

Neformaliojo vaikų švietimo išorinio vertinimo išlaidas finansuoja savininkas ir/arba teisės aktų ar susitarimų nustatyta tvarka..

 **6.Vykdytojai, įvykdymo terminai**

 Molėtų rajono savivaldybės administracija, formalųjį švietimą papildančio ugdymo mokyklos, neformaliojo vaikų švietimo teikėjai.